text: Hetta eru nakrir av spurningunum, sum kunnu verða svaraðir í kvøld, tá hesi fýra liðini hava innanhýsis dystir. HB vitjar í Sarpugerði, har liðið í síðsta mánaði spældi seg víðari í steypakappingini, og í Klaksvík tekur nummar eitt móti nummar tvey. Talan er um dyst nummar ellivu hjá liðunum og um framskundaðar dystir frá 16. umfari (ólavsøkuumfarið) Tá hava hesi liðini evropeiskar uppgávur.
text: #000003
text: Veðurforsøgnin hevur skapt ivamál um stóra føroyska fótbóltskvøldið, men sambært bolt.fo hevur FSF havt samband við staðkend fólk og tikið avgerð um, at dystirnir verða spældir sum ætlað. Kortini verður tað upp til dómaran um dysturin skal setast í gongd. Um tað ikki er spælandi í kvøld í Sarpugerði og/ella við Djúpumýru so verður spælt í morgin.
text: #000004
text: Les meira: Ætla at spæla dystirnar í kvøld
text: #000005
text: HB er undir trýsti hvørjaferð, um FM-málið skal røkkast. Sjey stig eru upp til KÍ, og nú bíðar trupul uppgáva. Í innanhýsis uppgerðunum í ár er tað í báðum førum endað 1-1 eftir 90 minuttir. Áki Samuelsen avgjørdi í longdu leiktíðini í áttandapartsfinaluni í steypakappingini í Norðragøtu. Víkingur skal vinna fyri at veruliga blanda seg upp í stríðið um annað og triðja pláss.
text: #000006
text: Seinast liðini hittust í Sarpugerði, var í áttandapartsfinaluni í steypakappingini (Savnsmynd: Sverri Egholm)
text: #000007
text: B36 er einasta lið, ið hevur vunnið á KÍ í 2023. Hetta var í steypakappingini. Í oddadystinum í Gundadali vann KÍ 3-2 við máli frá Jonn Johannessen í yvirtíðini. Hann er ein av skøddu KÍ-spælarunum: Jóannes Kalsø Danielsen er ikki tøkur í kvøld, og Patrik da Silva og René Shaki Joensen eru ivasamir. Tað er kanska nú, at B36 skal sláa til og veruliga bjóða av. Liðið hevur staðið seg heilt væl í ár men manglar at vinna á HB og KÍ (í landskappingini). KÍ kann koma upp á 40 Betrideildardystir á rað uttan ósigur og veruliga staðfesta trygga oddasessin.
text: #000008
text: Báðir dystirnir byrja klokkan 19. Til ber at fylgja gongdini í dystunum á forsíðuni á Portalinum. Hetta er í samstarvi við dystir.fo.
text: #000009
text: U15-genturnar skúgvaðu alla mótstøðu av vegnum
text: #000012
text: U21-landsliðið so at siga óbroytt
text: #000013